b'\n_START_ARTICLE_\nAmos Arbour\n_START_SECTION_\nKariera\n_START_PARAGRAPH_\nKariero je za\xc4\x8del v lokalnem klubu Victoria Harbour Station, od koder je prestopil naravnost v Montreal Canadiense in z njimi leta 1916 osvojil Stanleyjev pokal. Zatem je igral za voja\xc5\xa1ko NHA mo\xc5\xa1tvo 228. bataljon iz Toronta. Leta 1917 se je pridru\xc5\xbeil vojski, a se je leta 1918 lahko zopet priklju\xc4\x8dil Canadiensom in z njimi igral v finalu Stanleyjevega pokala 1919, ki je bilo po petih tekmah odpovedano zaradi epidemije \xc5\xa1panske gripe. Leta 1921 je bil del menjave Canadiensov z mo\xc5\xa1tvom Hamilton Tigers, ki je imela za posledico prestop Arbourja in Harryja Mummeryja v Hamilton, medtem ko je v obratni smeri potoval Sprague Cleghorn. Po eni sezoni igranja za mo\xc5\xa1tvo Toronto St. Patricks se je Arbour leta 1924 upokojil.'